Haix ja CPE puuhalauantai 17.11.2018 - Varusteleka.fi
Haix ja CPE puuhalauantai 17.11.2018
Haix ja CPE -edustajat rojahtavat törkeästi keskelle myymäläämme lauantaina 17.11.2018. Tarjolla tuotteita, ammattiapua kengän valinnassa ja sovittamisessa, vastauksia kysymyksiin CPE:n luotisuojalevyistä, olemisen tuskasta ja Haixeista.
Tarjolla myös testilaboratoriossa koeammuttuja luotisuojalevyjä nähtäväksi ja näpelöitäväksi. Valmistaja osaa vastata kiperimpiinkin kysymyksiin, mitä olet halunnut luotisuojalevyistä tietää. Luotisuojalevyjä tietysti myös myynnissä, kuten myös plate carriereitä, eli "levynkantolaitteita". Kengistä kiinnostuneille tarjotaan myös ILMAISIA KAHVIMUKEJA. Ei mikään lelukuppi, kuiteskin tarvitset, niitä hajoaa aina! Tule juttelemaan, älä pelkää! Mukiin saa ilmaista täydennystä Sotimasta.
Erittäin kevyt NIJ III+ tason luotisuojalevy, pysäyttää yleisimmät rynnäkkökivääri- ja kiväärikaliiperien luodit. Mikä tästä tekee niin erinomaisen on järkyttävän kevyt paino, vain 1,67 kg! Verrattuna yleisiin keraamisiin IV-tason levyihin säästät siis levyparissa jopa 3 kg painoa, merkittävä tekijä kun halutaan pysyä reippaana pidempään. Toinen kiva ominaisuus on vedenpitävyys, eli kosteus ei heikennä levyn rakennetta.